Diari Oficial de la Generalitat Valenciana


Sumari del DOGV 5471, del 15-03-2007 (2007/3433)

RESOLUCIÓ de 9 de març del 2007, del director general de l'Institut de la Petita i Mitjana Indústria de la Generalitat Valenciana (IMPIVA), per la qual es convoca concurs-oposició per a la provisió definitiva de llocs de treball de la plantilla orgànica de l'Institut (Grup A) a través del procediment d'oferta d'ocupació pública, torn d'accés de personal amb discapacitat. Convocatòria 3/2007.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5471

Data del DOGV
:   15-03-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/3433


Data del document
:   09-03-2007

Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Resolució

Anàlisi jurídica

 Descriptors 

:   * administració regional
    * concurs administratiu
    * professió administrativa

Resultant
1. L'Acord 5/2002, de 27 de juny de 2002, del Comité de Direcció de l'IMPIVA, pel qual es delega en el President de l'IMPIVA la reestructuració interna de l'Institut per mitjà de, entre altres mesures, la provisió definitiva de vacants i de llocs actualment coberts de forma interina.
2. La Resolució de 19 de gener de 2006, del President de l'IMPIVA, per la qual es procedix a convocar llocs de treball de la plantilla orgànica de l'IMPIVA per a la seua provisió definitiva.
Considerant
L'article 8 del II Conveni Col·lectiu per al personal laboral al servici de la Generalitat Valenciana, publicat per Resolució de la Direcció General de Treball de 31 de maig de 1995.
Resolc
Convocar concurs-oposició per a la provisió definitiva, a través del procediment d'oferta d'ocupació pública, de llocs de treball de la plantilla orgànica de l'IMPIVA pertanyents al Grup A (annex 1), torn d'accés personal amb discapacitat, de conformitat amb les bases que es detallen a continuació:
BASES
1) Objecte de la Convocatòria:
La present convocatòria té per objecte la selecció de personal, per mitjà del sistema de concurs-oposició, torn d'accés de personal amb discapacitat, per a cobrir el lloc de treball que es relaciona en l'annex 1 de la present resolució.
2) Condicions generals dels aspirants:
2.1) Només podran optar a este concurs-oposició aquells aspirants amb minusvalideses de grau igual o superior al 33% i que el formulen i acrediten en la sol·licitud de participació.
2.2) Per a ser admés a estes proves selectives, serà necessari:
2.2.1) Ser espanyol o nacional d'un estat membre de la Unió Europea o nacional del Regne de Noruega o de la República d'Islàndia. També podrà participar el cònjuge, descendents i descendents del cònjuge, dels espanyols i dels nacionals de països membres de la Unió Europea, de Noruega o d'Islàndia, sempre que no estiguen separats de dret, menors de veintiun anys o majors de la dita edat que visquen a les seues expenses.
Igualment s'estendrà a les persones incloses en l'àmbit dels Tractats Internacionals celebrats per la Unió Europea i ratificats per Espanya, en els que siguen d'aplicació la lliure circulació de treballadors.
2.2.2) Tindre complits 18 anys i no haver aconseguit l'edat de jubilació.
2.2.3) Estar en possessió o complides les condicions per a obtindre, abans de la finalització del termini de presentació de sol·licituds, del títol que figura com a requisit en cada convocatòria (annex 1).
2.2.4) En el cas de titulacions obtingudes en l'estranger s'haurà d'estar en possessió de la credencial que acredite la seua homologació.
2.2.5) Posseir la capacitat física i psíquica necessària per a l'acompliment de les funcions dels llocs de treball oferits.
2.2.6) No trobar-se inhabilitat penalment per a l'exercici de funcions públiques.
2.2.7) No haver sigut separat per mitjà d'expedient disciplinari, de qualsevol Administració o ocupació pública.
2.2.8) Els aspirants la nacionalitat dels quals no siga l'espanyola hauran d'acreditar, igualment, no estar sotmesos a sanció disciplinària o condemna penal que impedisca en el seu Estat, l'accés a la funció pública.
2.3) Les condicions per a ser admés a les proves, hauran de reunir-se en el moment de finalització del termini de presentació de sol·licituds i mantindre's durant tot el procés selectiu, fins al moment de la presa de possessió.
3) Aspirants amb discapacitació
3.1) El Tribunal establirà, per a les persones amb discapacitat que així el sol·liciten i acrediten, les adaptacions necessàries per a la realització de les proves. A l'efecte, els interessats hauran de formular la petició corresponent en la sol·licitud de participació en el present concurs-oposició; en concret hauran d'assenyalar el tipus de discapacitat:
(F) Física, (P) Psíquica, (S) Sensorial.
Podran sol·licitar les mesures d'adaptació que necessiten, d'acord amb la següent classificació:
1) Eliminació de barreres arquitectòniques i taula adaptada a la cadira de rodes.
2) Ampliació del temps de duració de la prova. Per a poder sol·licitar esta mesura d'adaptació, l'aspirant haurà d'acompanyar un certificat expedit per l'òrgan oficial competent que especifique el diagnòstic i el temps (nombre de minuts) d'ampliació que sol·licita.
3) Augment del tamany dels caràcters del qüestionari, per dificultat de visió.
4) Necessitat d'intèrpret, a causa de discapacitat auditiva.
5) Sistema braille d'escriptura o ajuda d'una persona, per invident.
6) Altres, especificant quins.
3.2) Si en el desenrotllament dels exercicis se suscitaren dubtes raonables al Tribunal respecte a la compatibilitat funcional d'un aspirant, podrà demanar el corresponent dictamen de la Comissió Mixta de Discapacitats, en este cas l'aspirant podrà participar condicionalment en el procés selectiu, quedant en suspens la resolució definitiva sobre l'admissió o exclusió dels exercicis fins a la recepció del dictamen.
4) Sol·licituds
Els que desitgen prendre part en estes proves selectives, hauran de omplir la sol·licitud el model del qual figura com annex 2 a la present resolució. Junt amb la sol·licitud hauran d'acreditar el grau de minusvalidesa. Per al seu ompliment les sol·licituds es troben disponibles en la pàgina web de l'IMPIVA (www.impiva.és).
5) Drets d'examen
D'acord amb el que disposa l'article 4 de la Llei 9/1999, de 30 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, les persones amb discapacitat igual o superior al 33%, estan exemptes del pagament dels drets d'examen. Junt amb la sol·licitud hauran de presentar un certificat de la Conselleria o òrgan competent d'altres administracions públiques que acredite discapacitat igual o superior al 33%.
6) Presentació de sol·licituds
6.1) Els interessats hauran de presentar en el termini de 20 dies hàbils comptats a partir del dia següent al de la publicació en el Diari Oficial de la Comunitat Valenciana, la sol·licitud degudament complimentada.
6.2) Les sol·licituds i la documentació annexa si és procedent, podran presentar-se en qualsevol de les seus de l'IMPIVA indicades a continuació:
- IMPIVA Alicante-Oficina PROP: C/ Churruca 29, 03811 Alacant.
- IMPIVA Castellón-Oficina PROP: Av. Germans Bou, 47. 12363 Castelló.
- IMPIVA València: Plaça de l'Ajuntament, 6. 46268 València.
També podran presentar-se en la formes previstes en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
En el cas que s'optara per presentar la sol·licitud en una oficina de Correus, haurà de fer-se en sobre obert perquè siga datada i segellada per l'oficina de Correus abans de ser certificada.
6.3) Els aspirants queden vinculats a les dades que hagen fet constar en les seues sol·licituds, podent únicament demandar la seua modificació per mitjà d'escrit motivat, dins del termini de 20 dies hàbils comptats a partir del dia següent a la presentació de la sol·licitud.
6.4) Acabat el termini de presentació de sol·licituds, l'òrgan convocant, prèvia verificació que s'ha realitzat el pagament dels drets d'examen, dictarà resolució, que es publicarà en el Diari Oficial de la Comunitat Valenciana i contindrà la relació provisional d'admesos i exclosos a la realització de les proves.
6.5) Els aspirants podran, en el cas d'error o exclusió, esmenar els defectes en què hagen incorregut en la seua sol·licitud, o realitzar les al·legacions que tinguen per convenient en el termini de 10 dies hàbils comptats a partir del següent al de la publicació de la relació provisional d'admesos i exclosos, d'acord amb el que establix l'article 71 de la Llei de Règim Jurídic de les Administracions Públiques i del Procediment Administratiu Comú.
6.6) En tot cas, a fi d'evitar errors i en el supòsit de produir-se possibilitar la seua esmena en temps i forma, els aspirants comprovaran no sols que no figuren arreplegats en la relació provisional d'exclosos, sinó a més, que els seus noms i dades consten correctament en les pertinents relacions d'admesos.
6.7) Transcorregut el termini anterior, vistes les al·legacions i esmenats els defectes si procedira, es dictarà resolució que elevarà a definitiva la llista d'admesos i exclosos a la realització de les proves i es publicarà en el Diari Oficial de la Comunitat Valenciana.
7) Procés de selecció de candidats.
El procediment de selecció dels aspirants serà el de concurs-oposició, en el qual la puntuació màxima a obtindre serà de 100 punts. Constarà d'una fase d'oposició, de caràcter obligatori i eliminatori, i d'una fase de concurs obligatori, que se celebraran en sessions independents.
7.1) Fase oposició.
La fase d'oposició, que constarà de 2 exercicis, es valorarà amb un total de 60 punts, i és necessari obtindre un mínim de 30 punts per a superar-la.
7.1.1) Crida dels aspirants
Els aspirants seran convocats per a la realització dels exercicis en crida única, quedant decaiguts en els seus drets els aspirants que no compareguen a realitzar-lo.
Així mateix, els aspirants quedaran decaiguts en el seu dret quan es personen en els llocs de celebració una vegada s'hagen iniciat les proves o per la seua inassistència en elles, encara que es dega a causes justificades.
Els aspirants hauran d'observar en tot moment les instruccions dels membres del tribunal o del personal ajudant o assessor durant la celebració dels exercicis, amb vista al seu 'adequat desenrotllament. Qualsevol alteració en el normal desenrotllament de les proves per part d'un aspirant, quedarà reflectida en l'acta corresponent, podent continuar aquest aspirant el desenrotllament de l'exercici amb caràcter condicional fins que no resolga el tribunal sobre l'incident.
Abans de l'inici de cada exercici, i sempre que s'estime convenient durant el seu desenrotllament, els membres del tribunal, els seus ajudants, o assessors comprovaran la identitat dels aspirants per mitjà de la presentació del document nacional d'identitat, del passaport o del permís de conduir o els documents equivalents per als nacionals d'altres estats, sense que per a estos efectes siguen
vàlides les fotocòpies compulsades d'aquestos documents; així com si és procedent, de l'exemplar per a l'interessat de la sol·licitud d'admissió a la prova.
En tots els exercicis el tribunal prendrà les mesures que siguen necessàries per a garantir l'anonimat en la seua valoració, i anul·lats aquells en què es continguera alguna marca que poguera identificar l'autor.
7.1.2) Primer exercici:
En la resolució per mitjà de la qual es faça pública la llista definitiva d'admesos a la realització de les proves s'establirà, amb almenys 15 dies hàbils d'antelació, la data, el lloc de celebració i l'hora de començament del primer exercici, així com l'orde de crida dels aspirants, iniciant-se l'orde en la lletra T conforme al resultat del sorteig celebrat el dia 3 d'abril de 2006 (DOGV núm. 5237, de 10 d'abril del 2006). Aquesta resolució es publicarà en el Diari Oficial de la Comunitat Valenciana.
Consistirà a contestar per escrit un qüestionari de 30 preguntes tipus test. El qüestionari estarà compost per preguntes que versaran sobre les matèries arreplegades en el temari arreplegat en l'annex 1. Cada pregunta constarà de 4 respostes, de les quals només una serà correcta. Les contestacions errònies penalitzaran amb un terç de punt.
Es qualificarà de 0 a 30 punts, i és necessari obtindre un mínim de 10,50 punts per a superar-lo i passar al segon exercici.
El temps de realització serà de 40 minuts.
7.1.3) Segon exercici:
El segon exercici es realitzarà en el lloc, data i hora que s'establirà en l'anunci que publique la llista d'aprovats del primer examen. Aquest anunci es publicarà en el tauler d'anuncis i en la pàgina web de l'IMPIVA (www.impiva.és).
Consistirà en el desenrotllament per escrit d'un supòsit pràctic a elegir d'entre dos proposats, referit a les matèries arreplegades en el temari.
Es qualificarà de 0 a 30 punts, i és necessari un mínim de 12 punts per a superar-lo.
El temps de realització serà de 60 minuts.
7.2) Fase de concurs
Només podran participar en la fase de concurs els aspirants que hagen superat la fase d'oposició.
Els mèrits al·legats pels participants, dins del termini establit, hauran d'haver sigut obtinguts o computats fins a la data de finalització del termini de presentació de sol·licituds.
La puntuació màxima en la fase de concurs serà de 40 punts que es distribuiran d'acord amb el barem que figura en annex 3.
7.3) Puntuació final del concurs-oposició
La puntuació final del concurs-oposició s'obtindrà sumand la puntuació obtinguda en ambdós fases. A continuació es configurarà una llista ordenada de major a menor puntuació.
8) Publicitat de les llistes
8.1) Al finalitzar cada un dels exercicis, dels quals consta la fase oposició, el Tribunal publicarà en el tauler d'anuncis i en la pàgina web de l'IMPIVA (www.impiva.és) la relació d'aspirants que han superat la prova amb expressió del seu nom, cognoms, DNI, i la puntuació obtinguda.
8.2) Una vegada finalitzada la fase oposició, el Tribunal, per mitjà d'anunci publicarà en el tauler d'anuncis i en la pàgina web de l'IMPIVA (www.impiva.és) la llista dels aspirants que han superat la fase d'oposició, per orde de puntuació, i que han de passar a la fase de concurs.
Als aspirants inclosos en la citada llista se'ls concedirà un termini de 10 dies hàbils perquè presenten, obligatòriament, un curriculum vitae acompanyat de tots aquells documents acreditatius dels mèrits previstos en l'annex 3, degudament compulsats.
Els aspirants que no presenten currículum es considerarà que desistixen de la seua sol·licitud i renuncien als seus drets, als efectes del que preveu els articles 90 i 91 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
8.3) Una vegada baremats els mèrits, el Tribunal exposarà en el tauler d'anuncis i en la pàgina web de l'IMPIVA (www.impiva.és), la llista d'aspirants amb la puntuació provisional obtinguda en la fase de concurs, desglossada en els distints apartats del barem, concedint-los un termini de 10 dies hàbils perquè formulen les reclamacions que estimen pertinents en relació amb la baremación.
8.4) Resoltes les possibles reclamacions, el Tribunal, per mitjà d'anunci publicarà en el tauler d'anuncis i en la pàgina web de l'IMPIVA (www.impiva.és), la relació d'aspirants amb la puntuació definitiva del concurs, així com la llista d'aspirants que han superat el concurs-oposició per orde de puntuació, que s'interromprà quan el nombre d'inclosos en ella coincidisca amb el nombre de llocs convocats, constituint esta la llista definitiva d'aprovats.
8.5) El Tribunal elevarà el Director General de l'IMPIVA, per a la seua publicació en el Diari Oficial de la Comunitat Valenciana, la relació definitiva d'aspirants aprovats, per orde de puntuació total perquè en el termini de 20 dies hàbils, comptats des de l'endemà al de la publicació del citat anunci, aportació davant de la Direcció General de l'IMPIVA la següent documentació:
a) Fotocòpia del DNI, o document equivalent per als nacionals d'altres Estats a què fa referència la base 2.2.1., degudament compulsada.
b) Fotocòpia degudament compulsada del títol acadèmic establit com a requisit o certificat acadèmic que acredite haver realitzat tots els estudis per a l'obtenció del títol. En el cas de titulacions obtingudes en l'estranger, fotocòpia compulsada de la credencial que acredite l'homologació que corresponga.
c) Declaració de no haver sigut separat per mitjà d'expedient disciplinari de qualsevol administració o ocupació pública, així com de no trobar-se inhabilitat penalment per a l'exercici de funcions públiques. Per als aspirants que no posseïsquen la nacionalitat espanyola, aquesta declaració es referirà a no estar sotmesos a sanció disciplinària o condemna penal que impedisca en el seu Estat l'accés a ocupació públic.
d) Certificat mèdic acreditatiu de posseir la capacitat física i psíquica necessària per a l'acompliment de les funcions del lloc oferit.
e) Acreditació dels coneixements de valencià per mitjà de la presentació d'un dels documents previstos en l'article 16.1 del Decret 33/1999, de 9 de març, del Govern Valencià. Els que no puguen acreditar estos coneixements, hauran d'assistir als cursos específics que a l'efecte es convoquen. Aquells que no el superen seguiran obligats a realitzar els successius cursos que l'administració organitze per a l'adquisició del coneixement de valencià exigible.
En cas de no presentar la documentació relacionada i excepte casos de força major o d'ella mateixa es deduïra que manquen d'algun requisit exigit no podrà ser anomenat personal laboral fix de l'IMPIVA, sense perjuí de la responsabilitat en què poguera haver incorregut per falsedat en la sol·licitud de participació.
8.6) Els casos d'empat es dirimiran de la següent manera: s'atendrà, en primer lloc, a la major puntuació obtinguda en la fase oposició; i, si persistira l'empat este es dirimirà per la major puntuació obtinguda en els distints apartats del barem del concurs, pel mateix orde en què figuren relacionats.
9) Adjudicació
Transcorregut el termini de presentació de la documentació i presentada esta correctament, l'òrgan convocant, prèvia proposta del Tribunal, dictarà resolució que es publicarà en el Diari Oficial de la Comunitat Valenciana, procedint a l'adjudicació del lloc convocat.
10) Tribunal
10.1) Correspon al Tribunal la qualificació i baremación dels aspirants, portar a terme tantes mesures com siguen necessàries en ordre al correcte desenrotllament de les proves selectives i del concurs i elevar proposta d'adjudicació a l'òrgan competent.
10.2) El Tribunal estarà compost pel personal de l'IMPIVA que s'indica a continuació:
President: Joaquín Mafé Sanantonio. Director d'Innovació i Competitivitat.
Suplent: Juan Manuel Sant Martí Blázquez. Director d'Infraestructures Tecnològiques i Servicis.
Vocal: Roberto Parres Cortés. Cap Àrea de Xàrcies d'Innovació i Tecnologia.
Suplent: Javier Mínguez Pontones. Cap del Departament de Centres d'Innovació i Tecnologia.
Vocal: José María Olmos Martínez. Cap de l'Àrea d'Organització i Sistemes
Suplent: Juan Carlos Pedraz Hernández. Cap del Departament d'Organització
Vocal: Eduardo Viana Doñate. Cap de l'Àrea d'Investigació i Desenrotllament Tecnològic
Suplent: Enrique Tarín Tamarit. Cap del Departament d'Innovació Industrial
Vocal: Montserrat Medina Ruiz. Cap del Departament de Formació.
Suplent: Salvador Gil Gironés. Cap de l'Àrea de Promoció Empresarial
Vocal: Joaquín Collado Munera Comité d'Empresa.
Suplent: Rafael Reig Peiró. Comité d'Empresa
Vocal, que actuarà al seu torn com a Secretària:
Elvira Andreu Carlos. Cap de l'Àrea de Gestió.
Vocal Suplent, que actuarà al seu torn com a Secretària Suplent, i en tot cas com a personal assessor i col·laborador: Elena Cortell Olcina. Cap del Departament Jurídic.
10.3) El Tribunal, per a la realització de les seues funcions, podrà demanar l'assessorament d'especialistes i designar els col·laboradors que estime oportuns.
10.4) Els Tribunals tindran la consideració d'òrgans col·legiats i, com tals, estaran sotmesos a les normes contingudes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
10.5) En este sentit, els membres dels Tribunals, els seus assessors i col·laboradors estaran sotmesos a les causes d'abstenció i recusació previstes en la citada Llei.
11)Recursos
La present convocatòria, les seues bases i tots els actes administratius que siguen dictats en el seu desenrotllament, excepte les actuacions del tribunal, podran ser impugnats per les persones interessades per mitjà de la interposició del recurs contenciós administratiu en el termini de dos mesos comptats des de l'endemà al de la seua publicació, davant del Tribunal Superior de Justícia de la Comunitat Valenciana, de conformitat amb el que disposa els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com en els articles 14.2 i 46 de la Llei 29/1998, de 13 de juliol, Reguladora de la Jurisdicció contenciós administratiu. No obstant això podrà interposar-se potestativament recurs de reposició davant del mateix òrgan que va dictar l'acte que es recorre, en el termini d'un mes comptat des de l'endemà al de la seua publicació, o qualsevol altre recurs que estime procedent per a la defensa dels seus interessos.
Valencia, 9 de març de 2007.- El Director General de l'IMPIVA: Fernando Vidal GiménezANNEX 1
Convocatòria 3/2007.
- Denominació del lloc / Categoria laboral: Tècnic Superior 1
- Nombre de llocs convocats: 1
- Àrea: Foment de la Competitivitat
Funcions:
- Desenrotllament i gestió d'actuacions de suport i promoció en matèria de formació per a la competitivitat empresarial.
- Atenció, informació i assessorament a entitats de suport a la innovació i de gestió del coneixement, així com a empreses i associacions empresarials, sobre línies d'ajuda en matèria de formació empresarial, a nivell regional, nacional i comunitari.
- Avaluació i seguiment de projectes desenrotllats pel Departament de Formació en el marc dels programes de l'IMPIVA, així com d'altres iniciatives nacionals i europees.
- Elaboració d'informes tècnics sobre la gestió, avaluació, seguiment i resultats de les actuacions específiques del Departament de Formació, en el marc dels plans de competitivitat empresarial.
- Col·laboració i participació en jornades i esdeveniments relacionats amb el desenrotllament i la promoció de la formació empresarial, en els seus diferents àmbits d'actuació.
- Gestió, seguiment d'expedients de contractació necessaris en el desenrotllament dels diferents programes i projectes del Departament de Formació.
Localització del lloc: València.
Naturalesa jurídica: Laboral indefinit.
Requisits de titulació:
Títol de doctorat, llicenciatura, títol d'Enginyeria, d'Arquitectura o equivalent.
Temari:
1. Concepte d'innovació: Diferenciació i relació entre innovació, investigació i desenrotllament tecnològic.
2. Innovació, creixement econòmic i competitivitat.
3. El sistema productiu de la Comunitat Valenciana i la seua inserció en l'economia global: Característiques sectorials i territorials. Tamany d'empresa. Importància dels diferents factors productius.
4. Les polítiques d'innovació: Fonaments justificatius, els "fallades" del mercat.
5. Les polítiques d'innovació: Instruments.
6. La política d'innovació i desenrotllament regional de la Unió Europea.
7. Les competències en matèria de generació de coneixement i foment del sistema productiu a Espanya: Competències estatals.
8. Les competències de la Comunitat Valenciana en matèria de generació de coneixement i foment del sistema productiu.
9. Actuacions de l'Administració Central de l'Estat en matèria de generació de coneixement i foment del sistema productiu: Principals organismes i programes que desenrotllen.
10. La política d'I+D+i de la Generalitat.
11. L'Institut de la Xicoteta i Mitjana Indústria de la Generalitat Valenciana: Finalitat, funcions, recursos per a portar-les a cap i actuacions que desenrotlla. Programes. Llei i Reglament.
12. La Xàrcia IMPIVA: Instituts Tecnològics i Centres Europeus d'Empreses Innovadores. Organització i funcions; la seua inserció en xàrcies nacionals i supranacionals.
13. Unió Europea: Fonts Normatives. Normes bàsiques.
14. Constitució Espanyola: Drets i deures fonamentals. Govern i Administració. Organització Territorial de l'Estat.
15. Estatut d'Autonomia de la Comunitat. Estructura i principis fonamentals. La Generalitat. Les competències de la Comunitat Valenciana.
16. Llei de Règim Jurídic de les Administracions Públiques i Procediment Administratiu Comú: Estructura. Àmbit d'aplicació i principis generals. Administracions Públiques i les seues relacions. Dels interessats. Activitat de les Administracions Públiques. Fases del procediment administratiu.
17. Llei General Subvencions: Objecte. Concepte de subvenció. Àmbit d'aplicació. Règim jurídic. Principis generals. Requisits. Òrgans concedentes. Beneficiaris. Entitats col·laboradores. Obligacions. Bases reguladores. Publicitat. Procediment de concessió. Concurrència competitiva. Concessió directa. Justificació de subvencions i gastos subvencionables. Comprovació de subvencions.
18. Llei d'Hisenda Pública Valenciana: Principis generals. Règim pressupostari. Intervenció.
19. Llei de Contractes de les Administracions Públiques: Tipus de contractes. Procediment de contractació i formes d'adjudicació.
20. Plans sectorials de la Comunitat Valenciana. Línies d'actuació 2005-2007. Objectius. Caracterització. Sectors madurs. Sectors emergents.
21. La formació com a impuls de la innovació i del canvi. La gestió del canvi en una empresa. Noves ferramentes de formació en la gestió del canvi.
22. Diferents entitats/organisme de gestió de la formació i els seus àmbits de finançament en el marc europeu, nacional i de la Comunitat Valenciana.
23. Programes europeus i xàrcies europees d'educació. Sòcrates, eLearning, Tempus...
24. El Fons Social Europeu. Programa Operatiu Integrat Comunitat Valenciana 2000-2006: Eixos, mesures i el seu finançament. Normativa de gestió, seguiment, control i avaluació de les accions.
25. L'Espai Europeu per a l'Educació Superior a partir de la Declaració de Bolonya. Història, procés i objectius de l'EEES. Espanya en l'EEES.
26. El nou model de formació professional contínua: Accions de formació contínua en les empreses; Contractes programa per a la formació de treballadors; Accions complementàries i d'acompanyament a la formació.
27. Accions de promoció de la formació empresarial per al desenrotllament de la competitivitat sectorial promogudes per l'IMPIVA.
28. Accions de foment de la capacitat investigadora en els centres tecnològics promogudes per l'IMPIVA.
29. Procés de gestió d'una convocatòria d'ajudes per a formació. Elaboració de la convocatòria i gestió dels projectes recolzats.
30. Supervisió i seguiment dels programes formatius recolzats per l'IMPIVA en el marc del POICV 2000-06.
31. Sistemes d'avaluació de la formació presencial i a distància. Ferramentes d'avaluació: metodologia i disseny.
ANNEX 3
Barem fase concurs:
a. Experiència professional: màxim 32 punts.
1. Treballs realitzats en llocs de treball d'IMPIVA, que pertanyen al mateix grup de titulació que el del lloc convocat, a razón de 0,60 puntos per cada servici complet en actiu.
2. Treballs realitzats en llocs de treball d' IMPIVA, que pertanyen a distint grup de titulació que el del lloc convocat, a raó de 0,15 punts per cada mes de servici complet en actiu.
3. Treballs realitzats en llocs de l'Administració Pública que pertanyen al mateix grup de titulació que el del lloc convocat, o treballs realitzats en el sector privat, en treballs per compte alien, autònoms i professionals, en funcions equivalents al lloc de la convocatòria a raó de 0,05 punts per cada mes de servici complet en actiu.
a. 1) Acreditació de l' experiència professional:
- Els treballs realitzats en l'IMPIVA s'acreditaran mitjançant certificació oficial expedida per l' Institut.
- Els treballs realitzats per a Administracions Públiques s'acreditaran sempre mitjançant certificació expedida per l'òrgan competen.
- La resta dels treballs per compte alien, mitjançant el contracte de treball i certificació de l'empresa de les funcions desenvolupades, quan aquestes no es puguen deduir dels terminis del contracte, sense que s'admeta contradicció entre ambdos contractes. En qualsevol cas, serà obligatòria la presentació de la certificació o vida laboral que acredite haver cotitzat a la Seguretat Social durant tot el temps que s'alegue en el grup de cotització corresponent a la categoria convocada.
- Per als supost de professionals i autònoms, Llicencia Fiscal o IAE, i certificació de col.legiació, quan procedisca, així com certificació o vida laboral que acredite haver cotitzat a la Seguretat Social durant tot el temps que s' alegue en el grup o grups de cotizació corresponent a la categoría convocada quan procedesca, i en substitució d'aquest documents, s' aportará certificació oficial que acredite haver cotitzat en el Règimen Especial o en la Mutualitat corresponden.
b. Formació: màxim 8 punts.
1. Valencià: màxim 5 punts.
El coneixement del valencià se valorarà fins un màxim de 5 punts, prèvia acreditació d'estar en possessió del corresponent certificat conforme a la següent escala:
- Grau Oral: 1,00 punt
- Grau Elemental: 2,00 punts
- Grado Mitjà: 3,50 punts
- Grado Superior: 5,00 punts.
La valoració del valencià s'efectuarà puntuant exclusivament el nivell més alt obtingut.
2. Idiomes comunitaris: màxim de 2 punts.
Se puntuarà fins a un máxim de 2 punts, a raó de 0,40 punts por curs corresponent al títol expedit per l' Escola Oficial d' Idiomes, o la seua equivalència si se tracta de cicles, aíxí com 0,40 punts pr curs o, en el seu cas, per cada 12 crèdits d' idioma comunitari, corresponents a títol oficial expedit per la Universitat de llicenciatures en les distintes filologies, o de magisteri, especialitat de llengua estrangera, sempre que no se tracte del títol que serví per a pertanyer al respectiu grup de titulació, i que no haja sigut objete de valoració per l' apartat de formació.
3. Titulació acadèmica: máxim 3 punts.
Per la possessió de títols acadèmics oficials superiors al que s'ha exigit en la convocatòria, a raó d' 1,5 punts per títol, fins un màxim de 3 punts.
En tot cas la puntuació màxima a aconseguir,per formació, no podrà superar els 8 punts.